একটি পিয়ার-রিভিউড অ্যাকাডেমিক পেপার কোনো বিশেষ বিষয়ের প্রাথমিক উৎস হতে পারে, কিন্তু এটির তথ্য আপনার জন্য অবধারিতভাবে প্রাসঙ্গিক নাও হতে পারে অথবা এমনকি বিষয়টি এখন আর প্রাসঙ্গিক-ই নয়। প্রথমত, আর্টিকেলটি কোন বছরে প্রকাশিত হয়েছে তা চেক করুন, যদি এটি ১০ বছর আগে লেখা হয়, তাহলে তাতে পুরোনো তথ্য থাকতে পারে। গবেষণার স্যাম্পল সাইজ লক্ষ্য করুন, যদি ছোট হয়, তথ্য প্রাসঙ্গিক নাও হতে পারে- দীর্ঘমেয়াদী অথবা স্বল্পমেয়াদী গবেষণা যেমনই হোক না কেন। এছাড়া গবেষণাটি মানুষ নাকি প্রাণীর ওপর সম্পাদন করা হয়েছে তাও লক্ষ্য করুন। এটি কি বহু বিষয়ের এলোমেলো তূলনামূলক গবেষণা অথবা আগেকার অনেক গবেষণার রিভিউ স্টাডি? ফ্লোরিডার জ্যাকসনভিলের ফ্যামিলি ফিজিশিয়ান এবং আমেরিকান অ্যাকাডেমি অব ফ্যামিলি ফিজিশিয়ানস বোর্ড অব ডিরেক্টরসের সদস্য রবার্ট রাস্পা সতর্ক করেন, ‘যদি তথ্য প্রাথমিক হয়, তা আপনাকে ভুল পথে নিয়ে যেতে পারে। আপনার নিশ্চিত হওয়া প্রয়োজন যে আর্টিকেলটি কোনো নামকরা পিয়ার-রিভিউড জার্নাল অনুসারে লেখা হয়েছে।’